ટાઉન હોલ ખાતે ગુજરાતના યુવાનોને સંબોધિત કરતાં અમિત શાહે કોંગ્રેસ તથા રાહુલ ગાંધી પર આકરા પ્રહારો કર્યા હતા. તેમણે અહીં કહ્યું કે, 'વર્ષ 1995 પછી ગુજરાતમાં ભાજપ ક્યારેય પરાજિત નથી થયું, એની પાછળ અનેક કારણો છે. કોંગ્રેસના શહેજાદા રાજ્યમાં આવ્યા હતા અને તેમણે રાજ્યના વિકાસનો હિસાબ માંગ્યો હતો. હું જવાબ આપવા તૈયાર છું, પરંતુ સવાલ કોણ કરે છે એ તો જુઓ. ગુજરાતના વિકાસનો હિસાબ જોઇતો હોય તો વડીલોને પૂછો. ભાજપના વિકાસને જનતાએ સ્વીકાર્યો છે. હું રાજ્યના યુવાઓના 1 લાખ સવાલોના જવા આપવા તૈયાર છું. ચૂંટણીનું મધ્યબિદુ યુવાનો જ છે.'